Fò kọjá sí nnkan tí ó wà nínú rẹ̀ Àwọn abala Ìròyìn Eré ìdárayá Fídíò Èyí to gbajúmọ̀ jù Ìròyìn Eré ìdárayá Fídíò Èyí to gbajúmọ̀ jù Abike Dabiri vs Pantami: Èrò ọmọ Nàìjíríà sọ̀tọ̀tọ̀ lórí fàákájáa láàrin Abike Dabiri-Erewa àti mínísítà ètò ìbárẹ̀nisọrọ̀ 25 Èbibi 2020 Oríṣun àwòrán, Twitter/Signal Ọ̀rọ̀ sọ̀tọ̀tọ̀ lọ́dọ̀ àwọn ọmọ Nàìjíríà lórí igbésẹ̀ àwọn òṣìṣẹ́ ìjọba àpapọ̀ méjèèjì ti wọ́n léra síta lórí ayélujára lórí ọ̀rọ̀ tó yẹ kí wọ́n yanjú láì jẹ kí etí míràn gbọ́ síi tí wọ́n tahùn síra wọn lórí àtẹ̀jísẹ́ Twitter Fọ́nrán kan ló kọ́kọ́ jẹ yọ níbi tí ile ișẹ́ ìròyìn Sahara ti ṣe ìfọ̀rọ̀wánilẹ́nuwò lórí bí ilé iṣẹ́ to rí sí ọ̀rọ̀ ilẹ̀ òkèèrè ṣe n sojúṣe wọn àti pé àwọn ìpèníjà wo ni wọ́n n kojú lásìkò yìí Nínú èsì rẹ̀ alága àjọ tó n rí sí ọ̀rọ̀ ilẹ̀ òkèèrè Abike Dabiri-Erewa ṣàlàyé pé mínísítà fún ẹ̀rọ ìbárẹ̀nisọrọ̀, Isa Ali Pantami fi ìbọn le òun àti àwọn òṣìṣẹ́ rẹ̀ síta nínú ọ́fíìsì ìjọba, lásìkò tó n rin ìrìn àjò lọ si ilẹ̀ òkèrè.
